Motî:ranxhenreye - Wikipedia

# Motî:ranxhenreye

### Èn årtike di Wikipedia.

ranxhenreye [f.n.]

1. viye sacwè ki n' sieve pus a rén. Del guere, les comierçants ont likidé tote leu ranxhenreye (J. Coppens). Ses bidons, ci n' est pus k' del ranxhenreye (F. Deprêtre et N. Nopère). Tes espwers, tes djeus d' efant Tes ranxhenreyes Tes moxhons, dj' end a plin m' dos (B. Genaux). On dit eto: rikete. F. rebut.

2. moncea d' viyès sacwè. Ci n' est k' ene ranxhenreye. F. tas de rebuts, de détritus.

3. sacwè ki n' våt nén grand tchoi. Èn purdoz nén ça: c' est totès ranxhenreyes. Leu botike toûne a rén : i n' ont pus k' del ranxhenreye (A. Balle). C' est l' bouneur platezak Ki spite ubén ki chîle, Triviè des cafouyaedjes, Ranxhenreyes, berdelaedjes, A zinguezel di tot (J. Beaucarne). F. pacotille, babiole.

4. djin ki n' våt nén grand tchoi. Il a maryî ene fameuse ranxhenreye (F. Deprêtre et N. Nopère). Loukîz a : poûtêye. F. fripouille.

5. nindje di djins (ki n' valèt rén). I n' fåt nén frecanter ces djins la, ci n' est k' del ranxhenreye (J. Coppens). Il a louwé s' måjhon a ene di ranxhenreye (A. Balle). Loukîz a : rascaye, rascayreye. F. racaille, basse classe, gens mal famés. >> et tote li ranxhenreye: et tos les ôtes ki n' valèt nén mî. I gn a longtins k' i gn aveut pupont d' Flaminds, on n' sondjeut ddja pus a les cis k' estént evoye, Espagnols, Burtons eyet tote el ranxhenreye (L. Sohy).

Prin del pådje «http://wa.wikipedia.org../../../r/a/n/Mot%C3%AE%7Eranxhenreye.html»

##### Views

- Årtike
- Copene
- Modêye d' asteure

##### Cweri